《答程晓诗》
魏晋·傅玄

奕奕两仪，昭昭太阳。四气代升，三朝受祥。济济群后，峨峨圣皇。

元服肇御，配天垂光。伊州作弼，王室惟康。颙颙兆民，蠢蠢戎膻。

率土充庭，万国奉蕃。皇泽云行，神化风宣。六合咸熙，遐迩同欢。

赫赫明明，天人合和。下冈遗滞，焦朽斯华。矧我良朋，如玉之嘉。

穆穆雍雍，兴颂作歌。

作者简介：傅玄（217~278年），字休奕，北地郡泥阳（今陕西铜川耀州区东南）人，西晋初年的文学家、思想家。 出身于官宦家庭，祖父傅燮，东汉汉阳太守。父亲傅干，魏扶风太守。